SNC ผลตอบแทนเงินปันผลที่สูง
มีการวิเคราะห์กันว่า SNC มีผลการดำเนินงานไตรมาส 4 ปี 59 จะเพิ่มขึ้นจากไตรมาสก่อนตามปกติ จากยอดขายกลุ่มเครื่องปรับอากาศที่ดีขึ้น ตามลำดับ
3 ม.ค. 2560

–คุณค่าบริษัท–
 
มีการวิเคราะห์กันว่า บริษัท เอส เอ็น ซี ฟอร์เมอร์ จำกัด (มหาชน) หรือ SNC มีผลการดำเนินงานไตรมาส 4 ปี 59 จะเพิ่มขึ้นจากไตรมาสก่อนตามปกติ จากยอดขายกลุ่มเครื่องปรับอากาศที่ดีขึ้น ตามลำดับ
อย่างไรก็ตามมีการปรับลดประมาณการดำเนินงานปี 2559 ลงจากเดิมเล็กน้อย แต่คาดว่าการดำเนินงานปี 2559 ยังดีขึ้นจากปีก่อน ปัจจัยสนับสนุนจากยอดขายกลุ่มรถยนต์ที่ดีขึ้นจากการได้คำสั่งซื้อโมเดลใหม่เพื่อการส่งออกไปสหรัฐและจีนส่งผลให้ยอดขายกลุ่มรถยนต์จะเพิ่มขึ้น 20% จากปีก่อน
ส่วนกลุ่มรับจ้างผลิตคาดว่ายอดขายจะลดลงมากกว่า 20% จากปีก่อน จากการลดลงของคำสั่งซื้อจากลูกค้าหลัก ส่วนกลุ่มชิ้นส่วนเครื่องปรับอากาศคาดยอดขายลดลงจากปีก่อน จากราคาวัตถุดิบที่ลดลง คาดยอดขาย 7,524 ล้านบาทลดลง 8% จากปีก่อน และคาดว่าอัตรากำไรขั้นต้นดีขึ้นจากปีก่อน จากสัดส่วนการขายกลุ่มรับจ้างผลิต ที่ลดลง ขณะที่ค่าใช้จ่ายในการขายและบริหารจะเพิ่มขึ้น 31% จากปีก่อน จากค่าใช้จ่ายพิเศษในการย้ายโรงงาน ประมาณการกำไรสุทธิ 414 ล้านบาทเพิ่มขึ้น 1% จากปีก่อน  
ขณะที่ผลการดำเนินงานไตรมาส 3 สิ้นสุดวันที่ 30 กันยายน 2559 บริษัทมีรายได้จากการขายและบริการขยับขึ้นมาอยู่ที่ 1,446.85 ล้านบาท จากงวดเดียวกันของปีก่อน 1,412.91 ล้านบาท เป็นผลจากรายได้จากกลุ่มชิ้นส่วนอุปกรณ์ที่ใช้สำหรับยานพาหนะเพิ่มขึ้น รายได้จากกลุ่มชิ้นส่วนเครื่องใช้ไฟฟ้าเพิ่มขึ้น และรายได้จากการดำเนินงานอื่นๆ เพิ่มขึ้น ส่งผลให้บริษัทมีกำไรขยับขึ้นมาอยู่ที่ 75.81 ล้านบาท หรือ 0.26 บาทต่อหุ้น จากงวดเดียวกันของปีก่อน 55.96 ล้านบาท หรือ 0.19 บาทต่อหุ้น
สำหรับผลการดำเนินงานงวดเก้าเดือนสิ้นสุดวันที่ 30 กันยายน 2559 บริษัทมีรายได้จากการขายและบริการทั้งสิ้น 5,850.85 ล้านบาท จากงวดเดียวกันของปีก่อน 6,503.10 ล้านบาท แต่ทางผลกำไรขยับขึ้นมาอยู่ที่ 325.90 ล้านบาท หรือ 1.13 บาทต่อหุ้น จากงวดเดียวกันของปีก่อน 319.75 ล้านบาท หรือ 1.11 บาทต่อหุ้น ยังถือว่าภาพรวมของบริษัทยังดูดี
ในขณะที่นักวิเคราะห์ บล.ฟิลลิป ยังคาดว่าการดำเนินงานปี 2560 จะยังเติบโตได้จากปีก่อน โดยกลุ่มที่ยังสนับสนุนต่อการเติบโตคงมาจากกลุ่มรถยนต์ที่คำสั่งซื้อยังดีต่อเนื่อง ส่วนกลุ่มรับจ้างประกอบ (OEM) จะได้งานเพิ่มในกลุ่ม split type สำหรับลูกค้าต่างประเทศ ขณะที่กลุ่มชิ้นส่วนจะดีจากการได้งานใหม่ในกลุ่มพ่นสี รวมถึงการได้ผลิตชิ้นส่วนพลาสติกเพิ่มให้กับกลุ่มแอร์บ้านมาหนุน
โดยคาดยอดขายจะเพิ่มขึ้น 8% จากปีก่อนอยู่ที่ 8,128 ล้านบาทภายใต้การเพิ่มขึ้นของยอดขายทุกกลุ่มผลิตภัณฑ์ แม้คาดว่าแนวโน้มยอดขายกลุ่ม OEM จะเพิ่มขึ้น แต่การควบคุมต้นทุนการผลิตในหน่วยงานต่างๆ ให้ลดลงคาดว่าจะทำให้อัตรากำไรขั้นต้นยังใกล้เคียงจากปีก่อนที่ 13% อีกทั้งคาดว่าค่าใช้จ่ายในการขายและบริหารจะเพิ่มขึ้นเพียง 5% จากปีก่อน เนื่องจากไม่มีค่าใช้จ่ายพิเศษในการย้ายโรงงานอย่างปีที่ผ่านมา ประมาณการกำไรสุทธิ 446 ล้านบาทเพิ่มขึ้น 8% จากปีก่อน    
แม้คาดว่าการขยายธุรกิจใหม่จะเป็นปัจจัยเร่งและรองรับการเติบโตในอนาคต แต่ในช่วงเริ่มต้นของการดำเนินงานภายใต้เศรษฐกิจที่ชะลอตัวเป็นปัจจัยกดดันต่อการดำเนินงานให้อ่อนแอกว่าที่คาดไว้ อย่างไรก็ตามจากการฟื้นตัวของเศรษฐกิจและการได้มาซึ่งคำสั่งซื้อจากลูกค้าใหม่จะหนุนให้การดำเนินงานกลับมาเติบโตได้อีกครั้ง
ยังชอบ SNC จากการเป็นหุ้นที่ให้ผลตอบแทนเงิน ปันผลสม่ำเสมอในอัตราที่สูงราว 7% ต่อปี คงแนะนำ “ซื้อ” ราคาพื้นฐาน 17 บาท
…
 
ผู้ถือหุ้นรายใหญ่
1. บริษัท เอสเอ็นซี โฮลดิ้ง จำกัด 91,000,100 หุ้น 31.62%
2. ASIA INVESTMENT PARTNERS LIMITED 20,000,000 หุ้น 6.95%
3. นายสมชัย ไทยสงวนวรกุล 11,257,122 หุ้น 3.91%
4. นายวันชัย ชัยสวัสดิ์ 8,900,000 หุ้น 3.09%
5. นายอนุชา กิจธนามงคลชัย 7,460,000 หุ้น 2.59%
 
รายชื่อกรรมการ
1.นาย สาธิต ชาญเชาวน์กุล ประธานกรรมการบริษัท
2.นาย สาธิต ชาญเชาวน์กุล กรรมการอิสระ
3.นาย สมชัย ไทยสงวนวรกุล ประธานกรรมการบริหาร
4.นาย สมชัย ไทยสงวนวรกุล กรรมการ
5.นาย สามิตต์ ผลิตกรรม กรรมการผู้จัดการ